Kui keegi teist peaks  sattuma Varanasi, siis sealne Manas Mandir on tempel, kus tulsit austatavat võrdväärselt jumalustega - tulsi on naine. Ning kuigi tulsi ei ole jumalus, on see taim, millel on jumalustega eriline suhe. Jumal Višnu austajad hoiavad ning ülistavad tulsit, sest tulsileht olevat Višnule eriti meeltmööda olnud, ohvriandidest eelistvat Višnu tulsit kõigele muule. Tulsi Vivah' nimelisel tseremoonial toimub tulsi ja Višnu abielu, kuukalendri järgi on see Kartika lõpus - kaheksanda kuu ajal, mil Indias peetakse suurem osa pulmadest. Tulsi puitunud varrest tehtud mala-keed või palvehelmed on nõutud nii usklike hulgas kui ka müügilettidel populaarsete religioossete suveniiridena templite ümbrustes.